# name
Actualització del Portal Revistes Científiques de la UB -RCUB- (Juliol 2021)

# metadata.dc.description.abstract[].value
El portal de Revistes Científiques de la Universitat de Barcelona (RCUB) ha actualitzat el programari que el gestiona a la nova versió OJS3. L'Open Journal Systems (OJS) és un programari de codi lliure desenvolupat pel Public Knowledge Project i utilitzat per milers de revistes d’arreu del món, moltes d’elles editades per prestigioses institucions.

 

Les millores d’aquesta versió són moltes i afecten a totes les facetes del programari. Si n’haguéssim de destacar una, triaríem sense dubte el disseny responsiu de les interfícies de gestió i de lectura que resol una de les carències més evidents de la versió anterior. No és l’única millora relativa a les interfícies, que ara són més intuïtives i usables, especialment la de gestió interna. També són importants altres novetats com la simplificació del flux editorial que és més flexible i personalitzable, la millora de la gestió de tasques i usuaris, la comunicació interna entre editors, revisors i autors dins l’entorn del procés editorial i altres millores que, sumades a les prestacions que ja oferia la versió 2 d’OJS, el situen com un referent en aquesta tipologia de programaris.

 

El procés d’actualització ha estat realitzat per la Unitat de Projectes del CRAI i per l'Àrea TIC i ha comptat amb la col·laboració dels editors d’algunes de les revistes allotjades a RCUB. El projecte es va iniciar fa temps, com tants d’altres es va veure afectat pel confinament i l’excepcionalitat provocada per la pandèmia, i culmina avui amb l’estrena del nou RCUB. Tanmateix, la fase d’avaluació i millora es mantindrà de manera continuada per tal de garantir l’òptim funcionament de la plataforma.

 

A banda de les millores tècniques, s’ha aprofitat per dissenyar una nova pàgina d’inici, més visual i atractiva, que us convidem a visitar.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.title[].value
Actualització del Portal Revistes Científiques de la UB -RCUB- (Juliol 2021)

# metadata.dc.title.alternative[].value
RCUB s’actualitza a la versió 3 del programari OJS. (juliol 2021)